Poštovana djeco i roditelji,

U nastavku je nekoliko aktivnosti koje možete po želji provoditi ovih dana. One su neobaveznog karaktera - radite ono što želite kada želite.

**Bundeva - tonovi boja**

Tehnikom kojom želite i koja vam je kod kuće dostupna (tempera, akvarel ili obične bojice) nacrtajte ili naslikajte bundevu pokušavajući postići barem tri tona tople ili hladne boje.

PODSJETNIK:

Tempera - toniramo dodavanjem bijele

Vodene - toniramo dodavanjem vode

Bojice - pritisak

**Zbrajanje i oduzimanje do 1000 - veza**

Uzmite po 10 zadataka zbrajanja i oduzimanja i provjerite točnost suprotnom operacijom (jer to niste radili kad smo vježbali nego uporno prepisivali svoja netočna rješenja - nema smisla to raditi).

Npr.

345 + 438 = 783 783 - 438 = 345 783 - 345 = 438

569 - 237 = 332 332 + 237 = 569

## ŠAH

<http://www.pjesmicezadjecu.com/drustvene-igre-pravila-igre/sah.html>

Ponovite/naučite i odigrajte s roditeljima ili on-line.

**Priprema za priredbu povodom Svetog Nikole**

Našim sam učenicima već prije par tjedana najavila da ćemo sudjelovati na priredbi podjele darova povodom blagdana Svetog Nikole. Ideja je bila da se predstavimo svojim autorskim uratcima - onime što ćemo sami tj. kao razred zajednički osmisliti. Želimo biti originalni i zabavni pa ćemo napisati i odglumiti kratki dječji stand-up prigodne tematike (puno je potencijala u ovome razredu za to, a i zainteresiranih učenika).

Dvije su varijante tema - telefonski razgovor s krampusom ili svetim Nikolom te pismo krampusu ili svetom Nikoli u kojima će učenici izraziti zadovoljstvo/nezadovoljstvo poklonima koje su dobili (ili nisu) prošle godine ili pak "dostaviti" narudžbu za ovu godinu.

Kako bismo postigli humorističnost, možemo svakako pretjerivati te koristiti naš svakodnevni govor umjesto književnog.

Npr. *Ej, Nikola - stari moj, tak si me razočaral prošle godine da mi i sad suze na oči idu kad se sjetim...*

Nadam se da ste shvatili poantu i da će djeci biti zanimljivo. Neka napišu barem par šaljivih rečenica, a sve što donesu ćemo još razraditi u boravku i petkom na INI.

Hvala Vam na suradnji i razumijevanju. Dostupna sam za sva dodatna pitanja vezano uz DZ ili aktivnosti koje sam Vam predložila!

Sretno svim roditeljima - izdržite nekako!

P. S. Djeco, nemojte odugovlačiti sa zadaćom, probajte maksimalno raditi sami i iskoristite ove lijepe dane da napunite baterije!

Lijep pozdrav od učiteljice Simone!